তিব্বত
প্রবাসী অনেক তিব্বতীয় এই অঞ্চলকে গণচীনের একটি অংশ হিসেবে মানতে সম্মত নন। ১৯৫৯ সালে গণচীনের বিরুদ্ধে তিব্বতিদের স্বাধীকারের আন্দোলনে ব্যর্থ হয়। তখন দলাই লামার নেতৃত্বে অসংখ্য তিব্বতি ভারত সরকারের আশ্রয় গ্রহণপূর্বক হিমাচল প্রদেশের ধর্মশালায় বসবাস আরম্ভ করেন। সেখানেই ভূতপূর্ব স্বাধীন তিব্বতের নির্বাসিত সরকার প্রতিষ্ঠিত হয়। তিব্বতের রাজধানীর নাম লাসা।
তিব্বতের শিক্ষাব্যবস্থা
চীনা নথি অনুযায়ী ১৯৫১ সালে সাক্ষরতার হার ছিল ৯০%। ১৭ দফা চুক্তি স্বাক্ষরিত হওয়ার পর তিব্বতের শিক্ষাবিস্তৃতিতে চীনের সাহায্যকামনা করা হয়। সাম্প্রতিক বছরগুলোতে প্রাথমিক শিক্ষা ব্যাপক বিস্তৃত হয়েছে। ১৯৯৯ সালে চীনের পশ্চিমা উন্নয়ন প্রকল্প গৃহীত হওয়ার পর প্রায় ২০০টি প্রাথমিক বিদ্যালয় স্থাপিত হয় এবং ফলশ্রুতিতে ৮৫% থেকে ২০১০ সালে স্কুলগুলোতে বাচ্চাদের নাম অন্তর্ভুক্তির হার ৯৮.৮% এ উন্নীত হয়। অধিকাংশ ক্লাসই তিব্বতীয় ভাষায় নেওয়া হয়, তবে গণিত, পদার্থবিজ্ঞান এবং রসায়ন চীনা ভাষাতেই নেওয়া হয়। তিব্বতীয়দের জন্য প্রাইমারি থেকে কলেজ পর্যন্ত সম্পূর্ণ শিক্ষার ব্যয়ভার কেন্দ্রীয় সরকার কর্তৃক ভর্তুকি হিসেবে দেওয়া হয়।